CELEX: 62003TB0428
Language: el
Date: 2008-09-12 00:00:00
Title: Υπόθεση T-428/03: Διάταξη του Πρωτοδικείου της 12ης Σεπτεμβρίου 2008 — Kheinhorst κατά Επιτροπής (Υπαλληλική υπόθεση — Υπάλληλοι — Παρεμπίπτουσα απόφαση — Κατάργηση της δίκης)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/34
            
         Διάταξη του Πρωτοδικείου της 12ης Σεπτεμβρίου 2008 — Kheinhorst κατά Επιτροπής
   (Υπόθεση T-428/03) (1)
   
   (Υπαλληλική υπόθεση - Υπάλληλοι - Παρεμπίπτουσα απόφαση - Κατάργηση της δίκης)
   (2008/C 301/55)
   Γλώσσα διαδικασίας: η γαλλική
   Διάδικοι
   
      Προσφεύγων: Gerhard Keinhorst (Overijse, Βέλγιο) (εκπρόσωπος: N. Lhoëst, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: C. Berardis-Kayser και L. Lozano Palacios, εν συνεχεία C. Berardis-Kayser και H. Krämer)
   Αντικείμενο
   Αφενός, αίτημα περί ακυρώσεως των αποφάσεων της Επιτροπής της 23ης Δεκεμβρίου 2002 και της 14ης Απριλίου 2003, περί τροποποιήσεως της κατατάξεως του προσφεύγοντος σε βαθμό, καθόσον οι αποφάσεις αυτές τον κατατάσσουν, από την ημερομηνία του διορισμού του, στον βαθμό Α6, πρώτο κλιμάκιο και ορίζουν την 5η Οκτωβρίου 1995 ως ημερομηνία ενάρξεως των χρηματικών συνεπειών τους και δεν αποκαθιστούν τη σταδιοδρομία του προσφεύγοντος όσον αφορά την κατάταξή του σε βαθμό, καθώς και αίτημα ακυρώσεως των αποφάσεων της Επιτροπής της 4ης Σεπτεμβρίου και της 24ης Νοεμβρίου 2003, περί απορρίψεως των διοικητικών ενστάσεων του προσφεύγοντος και, αφετέρου, αίτημα αποκαταστάσεως της ζημίας.
   Διατακτικό
   Το Πρωτοδικείο διατάσσει:
   
               1.
            
            
               Παρέλκει η έκδοση αποφάσεως επί της προσφυγής.
            
         
               2.
            
            
               Η Επιτροπή φέρει το σύνολο των δικαστικών εξόδων.
            
         
      (1)  ΕΕ C 47 της 21.2.2004.